Diari Oficial de la Generalitat Valenciana


Sumari del DOGV 4873, del 29-10-2004 (2004/10320)

RESOLUCIÓ de 20 de setembre de 2004, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció del títol oficial de Llicenciat en Odontologia en la Universitat Cardenal Herrera-CEU.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10942


Data del document
:   20-09-2004

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * Universitat Cardenal Herrera-Ceu
    * centre d'ensenyament
    * títol d'estudis
    * universitat
    * ensenyament privat
    * legislació

RESOLUCIÓ de 20 de setembre de 2004, del conseller d'Empresa, Universitat i Ciència, per la qual s'autoritza la posada en funcionament d'ensenyaments conduents a l'obtenció del títol oficial de Llicenciat en Odontologia en la Universitat Cardenal Herrera-CEU. [2004/F10776]
  
El Decret 102/2002, d'11 de juny, del Govern Valencià, va autoritzar l'ampliació d'ensenyaments en la Universitat Cardenal Herrera-CEU, per a implantar els ensenyaments universitaris conduents a l'obtenció del títol oficial de Llicenciat en Odontologia.
  
Este decret establix que la posada en funcionament dels ensenyaments serà autoritzada pel conseller competent en matèria d'universitats, una vegada homologat pel govern el títol oficial a expedir pel centre.
  
Per acord de la Comissió Acadèmica del Consell d'Universitats de data 21 d'octubre de 2002, s'homologuen els plans d'estudis conduents a l'obtenció del títol de Llicenciat en Odontologia.
  
Per Reial Decret 287/2004, de 20 de febrer, s'homologa el títol de Llicenciat en Odontologia, de la Facultat de Ciències Experimentals i de la Salut, de la Universitat Cardenal Herrera-CEU de València.
  
Vist l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'Universitats i centres universitaris i en exercici de les atribucions conferides per l'article 35 de la Llei de Govern Valencià, resolc:
  
Primer
  
Autoritzar a la Universitat Cardenal Herrera-CEU la posada en funcionament dels ensenyaments conduents a l'obtenció del títol oficial de Llicenciat en Odontologia.
  
Segon
  
D'acord amb l'apartat 5 de l'article 35 de la Llei Orgànica 6/2001, de 21 de desembre, d'Universitats, transcorregut el període d'implantació dels plans d'estudis autoritzats, la Universitat Cardenal Herrera-CEU haurà de sotmetre a avaluació de l'Agència Nacional d'Avaluació de la Qualitat i Acreditació el desenvolupament efectiu dels corresponents ensenyaments.
  
La present resolució tindrà efectes des de l'endemà de la publicació.
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, la present resolució, que posa fi a la via administrativa podrà ser recorreguda potestativament en reposició o bé cabrà plantejar directament recurs contenciós administratiu, en els terminis i davant l'òrgan que s'indiquen a continuació:
  
a) El recurs de reposició haurà d'interposar-se davant el conseller d'Empresa, Universitat i Ciència en el termini d'un mes a comptar des de l'endemà de la seua publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.